smcproject/ml-wiki-sentences huggingface dataset:
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമരുകശതകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമരേന്ദ്രനാഥ് ചാറ്റർജി ഇംഗ്ലീഷ് വിലാസം https://ml.wikipedia.org/wiki/Amarendranath_Chatterjee Anushilan Samiti
അമരേന്ദ്രനാഥ് ചാറ്റർജി (1 ജൂലൈ 1880 - 4 സെപ്റ്റംബർ 1957) ഇന്ത്യൻ സ്വാതന്ത്ര്യ സമര പ്രവർത്തകനായിരുന്നു.
യുഗാന്തർ പ്രസ്ഥാനത്തിന് പണം സ്വരൂപിക്കുന്ന ചുമതലയിൽ അദ്ദേഹത്തിന്റെ പ്രവർത്തനങ്ങൾ ബിഹാർ , ഒഡീഷ , യുനൈറ്റഡ് പ്രവിശ്യകൾ എന്നിവിടങ്ങളിലെ വിപ്ലവ കേന്ദ്രങ്ങളെ മുഖ്യധാരയിലെത്തിച്ചു.
1879 ജൂലൈ 1-ന് കൊൽക്കത്തയ്ക്കു സമീപം ഹൂഗ്ലിജില്ലയിലെ ഉത്തർപാറയിൽ ഉപേന്ദ്രനാഥ് ചാറ്റർജിയുടെ മകനായി ജനിച്ചു.
ഉത്തർപാറയിലെ ഭഗൽപുർ സെക്കന്റ് ഹയർ സെക്കണ്ടറി സ്കൂളിലും പ്രാഥമിക വിദ്യാഭ്യാസം പൂർത്തിയാക്കിയതിനുശേഷം കൊൽക്കത്തയിലെ ഡഫ് കോളജിൽ (ഇപ്പോൾ സ്കോട്ട് ചർച്ച് കോളേജ് ) ചേരുകയായിരുന്നു.
അവിടെ അദ്ദേഹത്തിന്റെ സഹപാഠികൾ ഉപേന്ദ്രനാഥ് ബാനർജിയും ഭാവി വിപ്ലവപ്രവർത്തകരും ആയ ഹൃഷികേശ് കാഞ്ചിലാലും ഉൾപ്പെടുന്നു..
ബിരുദാനന്തര ബിരുദം നേടിയശേഷം സുരേന്ദ്രനാഥ് ബാനർജിയുമായി ചേർന്ന് ഇന്ത്യയിലുടനീളം നടത്തിയ പ്രഭാഷണങ്ങളിൽ അദ്ദേഹവും കൂട്ടുകാരുമായി, സാമൂഹിക സേവന കേന്ദ്രങ്ങൾ തുറന്നു.
വിഭജന വിരുദ്ധ പ്രക്ഷോഭങ്ങളിൽ, ബ്രിട്ടീഷ് വസ്തുക്കളെ ബഹിഷ്കരിക്കാനുള്ള പരിപാടിയെ തിരിച്ചറിയുകയും, ദേശീയ വോളന്റിയർ പ്രസ്ഥാനം നയിക്കുകയും ചെയ്തു.
ആദ്യ നടപടികൾ
രാജ പ്യാരിമോഹനും അദ്ദേഹത്തിന്റെ മകൻ രാജേന്ദ്രനാഥ് മുഖർജിയും (മിസ്ത്രി ബാബു) ചേർന്ന് ഉത്തർപാറ ശിൽപ്പ സമിതി എന്ന ഒരു മരപ്പണിശാല സ്ഥാപിച്ചു.
ആറ് ഹാൻഡ്ലൂമുകൾ വാങ്ങി ഹോംപൺ വസ്ത്രങ്ങൾ വിൽക്കാൻ തുടങ്ങി.
ഉടൻ തന്നെ നാദിയയിലെ പൊറകച്ച യൂണിറ്റി നോക്കുകയും ജതിന്ദ്ര നാഥ് മുഖർജിക്ക് ( ബാഘ ജതിൻ അല്ലെങ്കിൽ ജതിൻ മുഖർജി) സഹായം നൽകുകയും ചെയ്തു.
അവർ ഛത്ര ഭണ്ഡാർ ("സ്റ്റുഡന്റ്സ് എംപോറിയം") രൂപീകരണത്തിൽ സഹകരിച്ചു, പിന്നീട് ശർമ്മാജിബി സമബായ ("("Workers’ Cooperative"). "
) എന്ന് രൂപാന്തരപ്പെടുത്തി.
ജതിൻ മുഖർജി, 1903 മുതൽ "നേരിട്ട് അരബിന്ദോ ഘോഷിന് കീഴിൽ പ്രവർത്തിച്ചിരുന്നു.
അമല
അമല എന്നത് കൊണ്ട് ഉദ്ദേശിക്കുന്നത്: വിർജിൻ മേരി, യേശുവിന്റെ അമ്മ,
അമല എന്ന വാക്കിനു നിർമലമായവൾ.
[യേശുവിന്റെ അമ്മ ജന്മപാപമില്ലാതെ ജനിച്ചവൾ].
അമല (അഭിനേത്രി) , തെന്നിന്ത്യൻ നടി അമല പോൾ (ജനനം 1991), തെന്നിന്ത്യൻ നടി അമല ഇൻസ്റ്റിട്ട്യൂട്ട് ഓഫ് മെഡിക്കൽ സയൻസസ് , തൃശ്ശൂർ, ഇന്ത്യ അമല നഗർ , കേരളത്തിലെ ഒരു ഗ്രാമം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അമല (അഭിനേത്രി) ഇംഗ്ലീഷ് വിലാസം https://ml.wikipedia.org/wiki/Amala ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തെന്നിന്ത്യയിലെ ഒരു പ്രശസ്ത നടിയാണ് അമല അക്കിനേനി .
തമിഴ് , തെലുങ്ക് , കന്നട , മലയാളം , ഹിന്ദി എന്നീ ഭാഷകളിൽ അമല അഭിനയിച്ചിട്ടുണ്ട്.
ജിവിതത്തെകുറിച്ച്
അമല ജനിച്ചത് പശ്ചിമ ബംഗാളിലാണ് .
മാതാവ് ഐറിഷ് പൗരത്വവും, പിതാവ് ബെംഗാളിയുമാണ് .
ആദ്യ നാമം 'അമല മുഖർജീ' എന്നായിരുന്നു.
ഒരു സഹോദരനും സഹോദരിയും  ഉണ്ട്.
മദ്രാസിലെ കലാക്ഷേത്രത്തിലാണ് അമല പഠിച്ചത്.
അമല ഒരു ഭരതനാട്യനർത്തകിയാണ് .
സിനിമ അഭിനയത്തിൽ തുടക്കം കുറിച്ചത് ടി. രാജേന്ദർ സം‌വിധാനം ചെയത മൈഥിലി എനൈ കാതലി എന്ന തമിഴ് ചിത്രത്തിലൂടെയാണ്.
ഇത് ഒരു വൻ വിജയമായ ചിത്രമായിരുന്നു.
ഹിന്ദി സിനിമയിൽ അവസരങ്ങൾ ലഭിച്ചെങ്കിലും അഭിനയം തെന്നിന്ത്യൻ സിനിമകളിൽ ഒതുങ്ങി നിന്നു.
തമിഴ് സിനിമയിലെ വിജയത്തിനു ശേഷം അമല തന്റെ വിജയ ഗാഥ അമ്പതോളം ബഹുഭാഷ സിനിമകളിൽ അഭിനയിച്ച് തെളിയിച്ചു.
1992 ൽ അമല തെലുഗു നടൻ നാഗാർജുനയെ വിവാഹം ചെയ്തു.
ഇതു നാഗാർജുനയുടെ രണ്ടാം വിവാഹമായിരുന്നു.
നാഗാർജുനക്ക് ആദ്യ വിവാഹത്തിൽ ആ സമയത്ത് ആറ് വയസ്സുള്ള നാഗ് ചൈതന്യ എന്ന ഒരു മകനുണ്ടായിരുന്നു.
പിന്നീട് ഇവർക്ക് 1994 ൽ അഖിൽ എന്ന് മകൻ പിറന്നു.
അഖിൽ 1995 ൽ സിസിന്ദ്രി എന്ന തമിഴ് സിനിമയിൽ അഭിനയിക്കുകയും ചെയ്തു.
അമല തന്റെ ഭർത്താവുമായി ചേർന്ന് ഹൈദരാബാദിൽ ബ്ലൂ ക്രോസ്സ് എന്ന വന്യമൃഗസം‌രക്ഷണ സ്ഥാപനം തുടങ്ങി.
ഇന്റർനെറ്റ് മൂവി ഡാറ്റാബേസിൽ നിന്ന് Amala
അമരി ഇംഗ്ലീഷ് വിലാസം https://ml.wikipedia.org/wiki/Indigofera_suffruticosa
ലഗുമിനോസെ (Leguminosae) സസ്യകുടുംബത്തിൽപ്പെടുന്ന സസ്യമാണ് അമരി .
ഇതിൽ ഓഷധികളും കുറ്റിച്ചെടികളുമുണ്ട്.
ഈ കുടുംബത്തിലെ രണ്ട് സ്പീഷീസ് വാണിജ്യപ്രാധാന്യമുള്ള നീലം ഉത്പാദിപ്പിക്കുന്നു.
ഇവ പൊതുവായി അമരി എന്നറിയപ്പെടുന്നു.
ഇൻഡിഗോഫെറ സഫ്രൂറ്റിക്കോസ (Indigofera suffruticosa).
12 മീറ്റർ പൊക്കം വരുന്ന കുറ്റിച്ചെടി.
കോണാകൃതിയിലുള്ള തണ്ടുകൾ നിവർന്നു നില്ക്കുന്നു.
അപൂർവമായി മാത്രമേ ശാഖകൾ കാണുന്നുള്ളു.
9-17 വരെ പർണകങ്ങൾ (leaf lets) കാണും; ഇവ നേർത്ത് നീളം കൂടിയവയായിരിക്കും.
സാധാരണ ഇലകളിൽ നിന്ന് വിപരീതമായി തണ്ടോടടുത്ത ഭാഗം വളരെ വീതി കുറഞ്ഞിരിക്കുന്നു.
നീളമുള്ള ഇല ലോമരഹിതമാണ്.
വളരെയധികം പൂക്കൾ കാണുന്ന പൂങ്കുലകൾ ചെറിയ ഇലകളെക്കാൾ ചെറുതായിരിക്കും.
ശരത്കാലത്തും വേനൽക്കാലത്തുമാണ് ഇവ പുഷ്പിക്കുന്നത് .
ഓറഞ്ചുനിറമുള്ള ദളപുഞ്ജ(corolla)ത്തിന് 4 മി.മീ.
12-16 മി.മീ.
നീളമുള്ള കായ് (pod) തടിച്ചു വളഞ്ഞതായിരിക്കും.
വെസ്റ്റിൻഡീസിലാണ് ഇവ കൂടുതൽ കാണപ്പെടുന്നത്.
റ്റിങ്ക്റ്റോറിയ (I.tinctoria).
സ്ഫ്രൂറ്റിക്കോസയോട് സാദൃശ്യമുള്ളവയാണ് ഇവ.
എന്നാൽ ഇവയുടെ പർണകങ്ങൾ ചെറുതും കായ്കൾ നീളം കൂടിയതും ഋജുവുമാണ്.
ഇവ ഉഷ്ണമേഖലയിൽ മിക്കവാറും എല്ലായിടത്തും കാണപ്പെടുന്നു.
നീലം (indigo) എന്നറിയപ്പെടുന്ന ചായം അമരിയിൽ നിന്നാണ് കിട്ടുന്നത്.
നീലത്തേക്കാൾ കൂടുതലായി ഉപയോഗിക്കപ്പെടുന്ന മറ്റൊരു ചായവും ലോകത്തില്ലെന്നുതന്നെ പറയാം; ഇതുപോലെ സ്ഥായിയായ ചായങ്ങളും വേറെയില്ല.
പുരാതന ഈജിപ്തിലെ ശവകുടീരങ്ങളിൽ മമ്മികളെ പൊതിയാനുപയോഗിച്ചിരുന്ന തുണികൾക്ക് നിറം മങ്ങിയിട്ടില്ല എന്നതുതന്നെ ഇതിന്റെ ഗുണങ്ങൾ തെളിയിക്കാൻ പോന്നതാണ്.
നീലം കൃഷി ഇന്ത്യയിൽ
കച്ചവടാടിസ്ഥാനത്തിൽ നീലം കൃഷി ഇന്ത്യയിൽ ആരംഭിച്ചത് ഈസ്റ്റ് ഇന്ത്യ കമ്പനിയാണ് .
ഇത് പിന്നീട്  1859-60ലെ നീലം പ്രക്ഷോഭത്തിനും 1917-ലെ ചമ്പാരൺ സമരത്തിനും വഴി തെളിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമരി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമരീന്ദർ സിംഗ് ഇംഗ്ലീഷ് വിലാസം https://ml.wikipedia.org/wiki/Amarinder_Singh Residence of Amarinder Singh, New Moti Bagh Palace, Patiala.
ഒരു  രാഷ്ട്രീയക്കാരനും പഞ്ചാബിന്റെ മുൻ മുഖ്യമന്ത്രിമാരിലൊരാളുമാണ് ക്യാപ്റ്റൻ അമരീന്ദർ സിംഗ് (ജനനം: 11 മാർച്ച് 1942).
അണികൾക്കിടയിൽ 'ക്യാപ്റ്റൻ' എന്നറിയപ്പെടുന്ന അമരീന്ദർ സിംഗ് മുൻ കരസേനാ ഉദ്യോഗസ്ഥനും ഇന്ത്യയിലെ തന്നെ ഏറ്റവും ജനകീയനായ കോൺഗ്രസ് നേതാക്കളിൽ ഒരാളുമായിരുന്നു.
ജീവിതരേഖ സൈനിക ജീവിതം
പട്യാലയിലെ പ്രമുഖ രാജകുടുംബത്തിലെ തലവനായ അമരീന്ദർ നാഷണൽ ഡിഫൻസ് അക്കാദമി യിൽ നിന്നും ഇന്ത്യൻ മിലിറ്ററി അക്കാദമിയിൽ നിന്നും ബിരുദമെടുത്ത ശേഷം 1963 ജൂണിൽ ഇന്ത്യൻ സൈന്യത്തിൽ ചേർന്നു.1965-ന്റ തുടക്കത്തിൽ പട്ടാളത്തിൽ നിന്നും രാജിവെച്ച ഇദ്ദേഹം 1965-ൽ പാകിസ്താനുമായി പൊട്ടിപ്പുറപ്പെട്ട ഇന്തോ-പാക് യുദ്ധത്തിൽ പങ്കെടുക്കാനായി തിരിച്ചുവരുകയും ക്യാപ്റ്റനായി സേവനമനുഷ്ഠിക്കുകയും ചെയ്തു.
1999 മുതൽ 2002 വരെയും 2010 മുതൽ 2013 വരെയും 2016 മുതൽ 2017 വരെയും മൂന്ന് തവണ പഞ്ചാബ് പ്രദേശ് കോൺഗ്രസ് കമ്മിറ്റിയുടെ പ്രസിഡന്റായി സേവനമനുഷ്ഠിച്ചിട്ടുള്ള അമരീന്ദർ 2002 മുതൽ 2007 വരെ പഞ്ചാബ് മുഖ്യമന്ത്രിയായി തിരഞ്ഞെടുക്കപ്പെട്ടിട്ടുണ്ട്.
2014 ലെ തെരഞ്ഞെടുപ്പിൽ 1,02,000 ലധികം വോട്ടിന്റെ മാർജിനിൽ പ്രമുഖ  ബിജെപി നേതാവായിരുന്ന അരുൺ ജെയ്റ്റ്ലിയെ പരാജയപ്പെടുത്തി അമൃത്സർ നിന്നുള്ള ലോക്സഭ അംഗമായി.
2017 മാർച്ച്-ൽ വീണ്ടും പഞ്ചാബ് മുഖ്യമന്ത്രി ആയി തിരഞ്ഞെടുക്കപ്പെട്ടു.
18 സെപ്റ്റംബർ 2021-ൽ അദ്ദേഹം പഞ്ചാബ് മുഖ്യമന്ത്രി സ്ഥാനം രാജിവെച്ചു.
Harakiri(film)
മസാക്കി കോബയാഷി സംവിധാനം ചെയ്ത 1962 ലെ ജാപ്പനീസ് ചിത്രമാണ് ഹരാകിരി  (സെപ്പുകു  1962).
1619 നും 1630 നും ഇടയിൽ എഡോ കാലഘട്ടത്തിലും ടോകുഗാവ ഷോഗുനേറ്റിന്റെ ഭരണകാലത്തും കഥ നടക്കുന്നു.
ഒരു പ്രാദേശിക ഫ്യൂഡൽ പ്രഭുവിന്റെ കൊട്ടാരത്തിനുള്ളിൽ ഹരാക്കിരി ചെയ്യാൻ അഭ്യർത്ഥിക്കുന്ന, റാണിൻ ഹൻഷിരി സുഗുമോയുടെ കഥ പറയുന്നു, സമുറായികളുടെ സദസ്സിനു മുന്നിൽ മരണം ആവശ്യപ്പെടാൻ പ്രേരിപ്പിച്ച സംഭവങ്ങൾ വിശദീകരിക്കാനുള്ള അവസരം ഉപയോഗിച്ചു.
ചിത്രത്തിന് നിരൂപക പ്രശംസ ലഭിക്കുന്നത് തുടരുന്നു,  മികച്ച സമുറായി ചിത്രങ്ങളിൽ ഒന്നായി ഇത് കണക്കാക്കപ്പെടുന്നു.
സുയിഗുമോ ഹാൻഷിറോ എന്ന സാമുറായി ജപ്പാനിലെ എഡോ പട്ടണത്തിലെ ഇയി വംശത്തിന്റെ കൊട്ടാരത്തിൽ എത്തി, കൊട്ടാരത്തിന്റെ മുറ്റത്ത് ഹരാക്കിരി ചെയ്യാൻ ആഗ്രഹിക്കുന്നുവെന്ന് പറയുന്നു.
അദ്ദേഹത്തെ പിന്തിരിപ്പിക്കാൻ, ഡൈമിയയുടെ മുതിർന്ന കൗൺസിലറായ സൈറ്റ കഗെയു  ഹാൻഷിറോയോട് മറ്റൊരു സാമുറായിയുടെ കഥ പറഞ്ഞു, ചിജീവാ മോത്തോമെ - മുമ്പ് ഹാൻഷിറയുടെ അതേ വംശത്തിൽപ്പെട്ടയാൾ.
കൊട്ടാരത്തിലെത്തുകയും ഹരാക്കിരി നടത്താൻ അവസരം നല്കണമെന്ന് അഭ്യർത്ഥിച്ചു.
സഹായഭ്യർത്ഥനയുമായി വരുന്ന സാമുറായിമാരുടെ വർദ്ധനവിൽ പ്രകോപിതരായ, വംശത്തിലെ ഏറ്റവും മുതിർന്ന മൂന്ന് സമുറായികളായ യാസാക്കി ഹയാറ്റോ, കവാബെ ഉമെനോസുകെ, ഒമോദക ഹിക്കോകുറോ എന്നിവർ മോത്തോമോയോട് ഹരാക്കിരി ചെയ്യാൻ നിർബന്ധിച്ചു.
മോത്തോമേയുടെ  വാളുകൾ പരിശോധിച്ചപ്പോൾ, അവ മുളകൊണ്ടാണ് നിർമ്മിച്ചതെന്ന് കണ്ടെത്തി.
എങ്കിലും മുളകൊണ്ടുള്ള വാളുകൾ കൊണ്ട് മോത്തോമെ വേദന ജനകമായി ഹരാക്കിരി ചെയ്തു.
ഈ മുന്നറിയിപ്പ് ഉണ്ടായിരുന്നിട്ടും, താൻ മോട്ടോമിനെക്കുറിച്ച് കേട്ടിട്ടില്ലെന്ന് ഹൻഷിറോ ഉറച്ചുപറയുകയും സെപ്പുകു ചെയ്യാനുള്ള ആഗ്രഹത്തിൽ ആത്മാർത്ഥതയുണ്ടെന്ന് പറയുകയും ചെയ്യുന്നു.
ചടങ്ങ് തുടങ്ങാനിരിക്കെ, ആചാരം പൂർത്തിയായപ്പോൾ ശിരഛേദം ചെയ്യുന്ന സമുറായികളുടെ പേര് നൽകാൻ ഹൻഷിറയോട് ആവശ്യപ്പെടുന്നു.
സൈറ്റോയെയും അവിടെ കൂടിയവരെയും ഞെട്ടിച്ചുകൊണ്ട്, ഹൻഷീറോ തുടർച്ചയായി ഹയാത്തോ, ഉമെനോസ്യൂക്ക്, ഹികോകുറോ എന്നിവരുടെ പേരുകൾ നൽകി - മോത്തോമെയുടെ ആത്മഹത്യയ്ക്ക് പ്രേരിപ്പിച്ച മൂന്ന് സമുറായികൾ അവരായിരുന്നു.
അവരെ വിളിക്കാൻ ദൂതൻമാരെ അയക്കുമ്പോൾ, മൂന്ന് പേരും വരാൻ വിസമ്മതിക്കുന്നു, ഓരോരുത്തരും ഹാജരാകാൻ സാധ്യമല്ലെന്നും ഗുരുതരമായ അസുഖമാണെന്ന് അവകാശപ്പെടുന്നു.
ഹാൻ ഷിറോ തന്റെ ജീവിതകഥ അവിടെ ഒത്തുചേർന്ന സമുറായിയോട് വിവരിച്ചു, തനിക്ക് മോത്തോമേയെ  അറിയാമെന്ന് സമ്മതിച്ച് തുടങ്ങി.
1619 -ൽ അദ്ദേഹത്തിന്റെ വംശം ഷോഗണുകൾ നിർത്തലാക്കി.
അയാളുടെ യജമാനൻ സെപ്പുകു നടത്താൻ തീരുമാനിച്ചു, അദ്ദേഹത്തിന്റെ ഏറ്റവും മുതിർന്ന സമുറായികളായതിനാൽ, ഹൻഷിറോ അദ്ദേഹത്തോടൊപ്പം മരിക്കാൻ പദ്ധതിയിട്ടു.
ഇത് തടയുന്നതിന്, ഹൻഷിറോയുടെ ഏറ്റവും അടുത്ത സുഹൃത്ത് ഹരാക്കിരി ചെയ്തു.
തന്റെ കൗമാരക്കാരനായ മകൻ മോട്ടോമിന്റെ ഉത്തരവാദിത്തം ഹൻഷിറയെ ഏൽപ്പിച്ചു.
മോട്ടോമിനെയും സ്വന്തം മകളായ മിഹോയെയും വളർത്തുന്നതിന് എഡോയിലെ ചേരിയിൽ ഒരു വീട് വാടകയ്ക്ക് എടുത്തു, മോത്തോമെ അദ്ധ്യാപകനായിത്തീർന്നപ്പോൾ മിഹോ വിശറിയും ഹൻഷിറോ കുട നിർമാണ തൊഴിലാളിയുമായി ജോലി ചെയ്തു.
മോത്തോ മേയും മിഹോയും തമ്മിലുള്ള സ്നേഹം തിരിച്ചറിഞ്ഞ ഹൻഷിറോ അവരെ വിവാഹം കഴിപ്പിക്കാൻ തീരുമാനിച്ചു..
വിവാഹത്തിന് ശേഷം അവർക്ക് കിംഗോ എന്നൊരു മകൻ ജനിച്ചു.
മിഹോയ്ക്ക് ക്ഷയരോഗം പിടിപെട്ടപ്പോൾ, അവളെ നഷ്ടപ്പെടുമെന്ന ചിന്ത സഹിക്കാൻ കഴിയാതെ മോത്തോമെ ഒരു ഡോക്ടറെ കാണിക്കാൻ പണം സ്വരൂപിക്കാൻ എല്ലാം ചെയ്തു.
കിംഗോയും രോഗബാധിതനായപ്പോൾ, ഒരു പണമിടപാടുകാരനിൽ നിന്ന് വായ്പയെടുക്കാൻ പദ്ധതിയിട്ടെന്ന് പറഞ്ഞ് മോത്തോമെ ഒരു ദിവസം രാവിലെ പോയി.
ആ സായാഹ്നത്തിൽ, ഹയാറ്റോ, ഉമെനോസുകെ, ഹികോകുറോ എന്നിവർ മോത്തോമെയുടെ വികൃത ശരീരം വീട്ടിലേക്ക് കൊണ്ടുവരികയും അവൻ്റെ മരണത്തെ  പരിഹസിക്കുകയും ചെയ്തു..
കുറച്ച് ദിവസങ്ങൾക്ക് ശേഷം, കിംഗോ മരിച്ചു, മിഹോയ്ക്ക് ജീവിക്കാനുള്ള ആഗ്രഹം നഷ്ടപ്പെടുകയും മരിക്കുകയും ചെയ്തു,  .
മോത്തോമെ, മിഹോ, കിംഗോ എന്നിവരോടൊപ്പം മരണത്തിൽ ചേരുക എന്നതാണ് തന്റെ ഏക ആഗ്രഹമെന്ന് ഹാൻഷിറോ തന്റെ കഥ അവസാനിപ്പിച്ച് വിശദീകരിക്കുന്നു.
എന്നിരുന്നാലും, അവരുടെ മരണത്തിന് നീതി നടപ്പാക്കിയിട്ടുണ്ടോ എന്ന് ചോദിക്കാൻ അവർക്ക് എല്ലാ അവകാശവുമുണ്ടെന്ന് അദ്ദേഹം വിശദീകരിക്കുന്നു.
അതിനാൽ, മോത്തോമെ, മിഹോ, കിംഗോ എന്നിവരെ അറിയിക്കാൻ ഖേദപ്രകടനമുണ്ടോ എന്ന് ഹാൻഷിറ സൈറ്റയോട് ചോദിക്കുന്നു.
സൈറ്റ അങ്ങനെ ചെയ്താൽ മറ്റൊരു വാക്കുപോലും പറയാതെ മരിക്കുമെന്ന് അദ്ദേഹം വിശദീകരിക്കുന്നു.
സൈറ്റോ അത് ചെയ്യാൻ വിസമ്മതിച്ചു, മരിക്കാൻ അർഹതയുള്ള "കൊള്ളക്കാരൻ" എന്ന് മോത്തോമെയെ വിളിക്കുന്നു.
ഹൻഷിറോ തന്റെ കഥയുടെ അവസാന ഭാഗം വെളിപ്പെടുത്തുന്നു.
ഇയി കൊട്ടാരത്തിൽ വരുന്നതിന് മുമ്പ്, ഹൻ ഷിറോ ഹയാറ്റോയെയും ഉമെനോസുകെയെയും കണ്ടെത്തി അവരുടെ മുടിക്കെട്ട് മുറിച്ചുമാറ്റി.
ഹികോകുറോ പിന്നീട് ഹൻഷിറോയുടെ വീട്സന്ദർശിക്കുകയും വളരെ ബഹുമാനത്തോടെ ഒരു ദ്വന്ദയുദ്ധത്തിന് വെല്ലുവിളിക്കുകയും ചെയ്തു.
ഒരു ഹ്രസ്വവും വാശിയേറിയതുമായ വാൾ പോരാട്ടത്തിന് ശേഷം, ഹികോകുറോ ഇരട്ട അപമാനം അനുഭവിക്കുന്നു: അവന്റെ വാൾ തകർന്നു, അവന്റെ മുടിക്കെട്ട് കൂടി എടുത്തു.
അദ്ദേഹത്തിന്റെ കഥയുടെ തെളിവായി, ഹൻഷിറോ  കിമോണോയിൽ നിന്ന്  മുടിക്കെട്ടുകൾ കൊട്ടാരമുറ്റത്ത് എറിയുന്നു.
സാമുറായിയുടെ തല അരിയുന്നതിന് തുല്യമാണ് മുടി മുറിക്കുന്നതെന്ന് പറഞ്ഞ് അയാൾ ഇയി വംശത്തെ പരിഹസിക്കുകയും താൻ അപമാനിച്ചവർ യഥാർത്ഥ സമുറായികളാണെങ്കിൽ, അവർ ഒളിക്കുകയില്ലെന്നും പറഞ്ഞു.
കൂടാതെ, അത്തരക്കാർ മോത്തോമെക്ക് ന്യായം വിധിക്കാൻ അവകാശമില്ലാത്തവരാണെന്നും ചൂണ്ടിക്കാട്ടി അദ്ദേഹം വംശത്തിന്റെ അഭിമാനത്തെ ചോദ്യം ചെയ്യുന്നു.
ഇയി തറവാടിൻ്റെ അഭിമാനം നഷ്ടപ്പെട്ടതിനാൽ, ക്ഷുഭിതനായ സെയ്ത് ഹൻഷിറോയെ ഒരു ഭ്രാന്തൻ എന്ന് വിളിക്കുകയും അവനെ കൊല്ലാൻ സൂക്ഷിപ്പുകാരോട് ആജ്ഞാപിക്കുകയും ചെയ്യുന്നു.
കഠിനമായ യുദ്ധത്തിൽ, ഹൻഷിറോ നാല് സമുറായികളെ കൊല്ലുകയും എട്ട് പേരെ മാരകമായി മുറിവേൽപ്പിക്കുകയും അവരുടെ അഭിമാന ചിഹ്നമായ പുരാതനപടച്ചട്ട തകർക്കുകയും ചെയ്തു, .
ഒടുവിൽ ഹൻഷിറോയെ തോക്കുകളുപയോഗിച്ച്  കൊല്ലാൻ തയ്യാറെടുക്കുകയും ചെയ്തു.
ഹൻഷിറോ ഹരാകരി ചെയ്യാൻ തുടങ്ങുമ്പോൾ, ഒരേസമയം മൂന്ന് തോക്കുധാരികളും അദ്ദേഹത്തെ വെടിവച്ചു.
"പകുതി പട്ടിണി കിടക്കുന്ന റോണിൻ" അവരുടെ നിരവധി സാമുറായികളെ കൊന്നുകളഞ്ഞുവെന്ന വാർത്ത പുറത്തുവന്നാൽ ഇയി വംശം ഇല്ലാതാക്കപ്പെടുമെന്ന് ഭയന്ന്, ഹാൻഷിറോ മൂലമുണ്ടാകുന്ന എല്ലാ മരണങ്ങളും "രോഗം" മൂലമാണെന്ന് വിശദീകരിക്കുമെന്ന് സൈറ്റ പ്രഖ്യാപിക്കുന്നു.
അതേ സമയം, ഒരു സന്ദേശവാഹകൻ തലേദിവസം ഹിക്കോകുറോ സ്വയം കൊല്ലപ്പെട്ടതായി റിപ്പോർട്ട് ചെയ്യുന്നു.
ഹയാറ്റോയും ഉമെനോസുകും രോഗം അഭിനയിക്കുകയായിരുന്നു.
ഹയാറ്റോയെയും ഉമെനോസുകെയെയും അവരുടെ മുടിക്കെട്ട്  നഷ്ടപ്പെട്ടതിൻ്റെ പ്രായശ്ചിത്തമായി സെപ്പുകു ചെയ്യാൻ നിർബന്ധിതരാകണമെന്ന് സൈറ്റ ദേഷ്യത്തോടെ ആജ്ഞാപിക്കുന്നു.
പടച്ചട്ട വൃത്തിയാക്കി വീണ്ടും സ്ഥാപിക്കുമ്പോൾ, ഇയി വംശത്തിൻ്റെ പരമ്പരാഗത രേഖകൾ  വായിക്കപ്പെടുന്നു .
ഹാൻഷിറോ മാനസികമായി അസ്ഥിരനാണെന്ന് പ്രഖ്യാപിക്കപ്പെട്ടു, അദ്ദേഹവും മോത്തോമെയും ഹരകിരിയിലൂടെ മരിച്ചതായി പട്ടികപ്പെടുത്തിയിട്ടുണ്ട്.
മോത്തോമെയുടെയും ഹാൻഷിറെയുടെയും ആത്മഹത്യാകഥകൾ അദ്ദേഹത്തിന്റെ കൗൺസിലർമാർ എങ്ങനെ കൈകാര്യം ചെയ്തു എന്നതിന് ഷോഗൺ ഇയി വംശത്തിലെ പ്രഭുവിനെ അഭിനന്ദിച്ചു എന്നും രേഖപ്പെടുത്തിയിരിക്കുന്നു.
തന്റെ കത്തിന്റെ അവസാനം, ഷോഗൺ ഇയി തറവാടിനെയും അവരുടെ സമുറായികളെയും ബുഷിഡോയുടെ മാതൃകകളായി പ്രശംസിക്കുന്നു.
കൊട്ടാര മുറ്റത്ത് നിന്ന്  തൊഴിലാളികൾ രക്തം കഴുകുമ്പോൾ, അവരിലൊരാൾ അറ്റുപോയ മുടിക്കെട്ട്കണ്ടെത്തി അത് ഒരു ബക്കറ്റിൽ വയ്ക്കുന്നു.
അഭിനേതാക്കൾ തത്സുയ നകാദൈ - സുഗുമോ ഹൻഷിറ റെന്റാർ മിക്കുനി-സൈറ്റ് കഗേയു അകിറ ഇഷിഹാമ - ചിജീവാ മോട്ടോം ഷിമ ഇവാഷിത - സുഗുമോ മിഹോ ടെറ്റ്സുർ ടാംബ - ഒമോദക ഹൈക്കോകുറോ ഇച്ചിറോ നകതാനി - യാസാക്കി ഹയാറ്റോ മസാവോ മിഷിമ - ഇനാബ ടാംഗോ കെയ് സാറ്റ് - ഫുകുഷിമ മസകാറ്റ്സു യോഷിയോ ഇനാബ - ചിജിവ ജിനായ് യോഷിറോ ഓക്കി - കവാബെ ഉമെനോസുകെ 1 2 Galbraith IV 1996 , പുറം.
sfn error: no target: CITEREFGalbraith_IV1996 ( help )
അബ്‌ദുല്ലാഹ് ബിൻ അലവി അൽ ഹദ്ദാദ്
യെമനിലെ ഒരു ഇസ്‌ലാമിക പണ്ഡിതനും സൂഫിയുമായിരുന്നു ഇമാം സയ്യിദ് അബ്‌ദുല്ലാഹ് ബിൻ അലവി അൽ ഹദ്ദാദ് എന്നറിയപ്പെട്ട അബ്‌ദുല്ലാഹ് ബിൻ അലവി അൽ ഹദ്ദാദ് ( അറബി : عبد الله ابن علوي الحدّاد ‬ ) (ജനനം 1634 CE).
സുന്നി വിശ്വാസധാരയിൽ ശാഫിഈ മദ്‌ഹബ് പിന്തുടർന്നുവന്ന അദ്ദേഹം യെമനിലെ ഹദ്റമൗത്തിൽ തരീം പ്രദേശത്ത് ജീവിക്കുകയും 1720 (ഹിജ്റ 1132)-ൽ മരണപ്പെടുകയും ചെയ്തു.
സുന്നി-സൂഫി മേഖലകളിൽ സ്വാധിനം ചെലുത്തിവന്ന അൽ ഹദ്ദാദിന്റെ കൃതികൾ ഈയിടെയായി പൊതുശ്രദ്ധ നേടിത്തുടങ്ങിയിരുന്നു.
ഇസ്‌ലാമിക വിശ്വാസങ്ങൾ, ആചാരങ്ങൾ, ആത്മീയത എന്നിവയെല്ലാം സംക്ഷിപ്തമായി വിവരിക്കുന്നവയാണ് അദ്ദേഹത്തിന്റെ കൃതികൾ.
ദ ബുക്ക് ഓഫ് അസിസ്റ്റൻസ് , ദ ലൈവ്സ് ഓഫ് മാൻ , നോളേജ് ആൻഡ് വിസ്ഡം എന്നീ കൃതികൾ ഉദാഹരണങ്ങളാണ്.
യെമൻ, ഹദ്റമൗത്തിലെ തരീം പട്ടണത്തിന്റെ ഭാഗമായ അൽ സുബൈർ എന്ന ഗ്രാമത്തിലാണ് 1634-ൽ (ഹിജ്റ 1044) അബ്‌ദുല്ലാഹ് ബിൻ അലവി അൽ ഹദ്ദാദ് ജനിക്കുന്നത്.
അലവി ബിൻ മുഹമ്മദ് അൽ ഹദ്ദാദായിരുന്നു പിതാവ്, സൽമ ബിൻത് ഐദ്രൂസ് മാതാവും.
പ്രവാചകൻ മുഹമ്മദിന്റെ മകളായ ഫാത്വിമയുടെയും അലിയുടെയും സന്തതിപരമ്പരയിലാണ് അദ്ദേഹം ജനിച്ചത് .
ബാല്യത്തിൽ ബാധിച്ച വസൂരിയുടെ ഫലമായി കാഴ്ചശക്തി പൂർണ്ണമായും ഇല്ലാതായ അബ്‌ദുല്ലാഹ്, കൂട്ടുകാരുടെ പിന്തുണയോടെ പഠനം നിർവ്വഹിച്ചു.
ലാളിത്യം ശീലിച്ചുവന്ന അദ്ദേഹം ഭൗതിക കാര്യങ്ങളിൽ വിരക്തി കാണിച്ചുവന്നു.
ഖുർആൻ പാരായണം പരിശീലിച്ചുകൊണ്ട് പ്രദേശത്തുള്ള മലയിടുക്കുകളിൽ ചെലവഴിച്ചു വന്ന അബ്‌ദുല്ലാഹ്, പലപ്പോഴും തന്റെ ഏതെങ്കിലും സുഹൃത്തിനൊപ്പമാണ് ഇങ്ങനെ ചെയ്തുവന്നത്.
പതിനേഴാം വയസ്സിൽ അദ്ദേഹം വിവാഹിതനായി.
അൽ ഖുതുബ് അദ്ദഅ്‌വത്തി വൽ ഇർശാദ്, ഹദ്ദാദ് അൽ ഖുലൂബ് എന്നീ വിശേഷണങ്ങളിലും ഇദ്ദേഹം അറിയപ്പെട്ടു വന്നു.
അബ്‌കാരി
മദ്യവില്പനയിൽ നിന്നുള്ള നികുതിയേയും അത് ഇറക്കുമതിചെയ്ത് വില്പന ചെയ്യലിനേയും അബ്‌കാരി എന്നാണ് വിളിക്കുന്നത്.
അബ്‌കാരി എന്നത് പേർഷ്യൻ പദമാണ്.
( ഉർദുവിലും അബ്‌കാരി തന്നെ) അബ് എന്നാൽ വെള്ളം (സംസ്കൃതത്തിൽ അപ് എന്നാൽ ജലം തന്നെ) മദ്യം എന്ന് വാച്യാർത്ഥം പേർഷ്യയിൽ പണ്ട് ജലത്തെ സംബന്ധിച്ച എല്ലാം എക്സൈസ് വകുപ്പിനു കീഴിൽ വന്നിരുന്നു ഇന്ത്യയിൽ മദ്യത്തിന് നികുതി (അബ്‌കാരി) കൊണ്ടു വന്നത് മുഗളന്മാരുടേയും കേരളത്തിൽ ഈ നികുതി കൊണ്ടുവന്നത് ടിപ്പുവിന്റെയും ആക്രമണകാലത്തായിരുന്നിരിക്കണം എന്ന് ചില ചരിത്രകാരന്മാർ കരുതുന്നു.
മദ്യ നിരോധനം ഏർപ്പെടുത്തുന്നതിന്റെ മുന്നോടിയായിരുന്നു നികുതി വർദ്ധിപ്പിക്കൽ അവലംബം ↑ {{ cite book }} : Unknown parameter | coauthors= ignored ( | author= suggested) ( help ) ↑ Merriam-Webster.com-ൽ നിന്നും ശേഖരിച്ച തീയതി 02.03.2018 1 2 3 {{ cite book }} : Cite has empty unknown parameter: | coauthors= ( help ) കുറിപ്പുകൾ
അബ്‌കാരി (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അബ്‌കാരി എന്ന വാക്കിനാൽ താഴെ പറയുന്ന എന്തിനേയും വിവക്ഷിക്കാം.
അബ്‌കാരി - മദ്യവില്പനയിൽ നിന്നുള്ള നികുതിയേയും അത് ഇറക്കുമതിചെയ്ത് വില്പന ചെയ്യലിനേയും വിളിക്കുന്ന പേര്.
അബ്കാരി (ചലച്ചിത്രം) - 1988-ൽ പുറത്തിറങ്ങിയ മലയാളചലച്ചിത്രം .
അബ്‌ദുൽ അസീസ് ഇംഗ്ലീഷ് വിലാസം https://ml.wikipedia.org/wiki/Abd%5Cxfclaziz
തുർക്കിയിലെ 32-ആമത്തെ ഒട്ടോമൻ (ഉസ്മാനിയ) സുൽത്താനായിരുന്നു ‍അബ്‌ദുൽ അസീസ് (ഓട്ടോമൻ തുർക്കിഷ് : `Abdü´l-Âzīz-i evvel عبد العزيز).
സുൽത്താൻ മഹമ്മൂദ് II (1785-1839)-ന്റെ മൂന്നാമത്തെ പുത്രനായി 1830 ഫെബ്രുവരി .
9-ന് ജനിച്ചു.
സഹോദരനായ അബ്ദുൽ മജീദിനെ (1823-61) തുടർന്ന് 1861 ജൂൺ 20-ന് സുൽത്താനായി.
ഇദ്ദേഹത്തിന്റെ ഭരണകാലത്ത് മൊണ്ടെനെഗ്രൊ, സെർബിയ , ബോസ്നിയ , ഹെഴ്സെഗൊവിന, ബൾഗേറിയ , ക്രീറ്റ് തുടങ്ങിയ സാമന്തരാജ്യങ്ങളിൽ കലാപം പൊട്ടിപ്പുറപ്പെട്ടു.
1870 മുതൽ റഷ്യയ്ക്ക് ഈ ബാൾക്കൻ രാജ്യങ്ങളിൽ സ്വാധീനത വർധിച്ചതാണ് കലാപങ്ങളുടെ മൂലകാരണം.
ഇവിടങ്ങളിലെ സ്ളാവുകൾ, അൽബേനിയർ തുടങ്ങിയ ഓർത്തഡോക്സ് ക്രിസ്ത്യൻ മതവിഭാഗക്കാരുടെ വികാരങ്ങളെ ചൂഷണം ചെയ്ത് അവരെ ഒട്ടോമൻ സുൽത്താനെതിരായി അണിനിരത്തിയത് റഷ്യ ആയിരുന്നു.
ഇത്തരത്തിലുള്ള ഒട്ടേറെ കലാപങ്ങൾ രാജ്യത്തുണ്ടായിരുന്നെങ്കിലും പല പുരോഗമന നടപടികളും നടപ്പിലാക്കുന്നതിൽ ഇദ്ദേഹം ശ്രദ്ധാലുവായിരുന്നു.
പ്രവിശ്യാഭരണം ഇദ്ദേഹം ഏകീകരിച്ചു; വഖ്ഫ് സ്ഥാപനങ്ങൾ നവീകരിച്ചു.
ഷൂറാ-ഇ-ദൌലത്ത്, ദിവാൻ-ഇ-അഫ്കാമി അഥ്ലിയ്യേ തുടങ്ങിയ നീതിന്യായ സ്ഥാപനങ്ങൾ മുസ്ലീങ്ങൾക്കും ക്രിസ്ത്യാനികൾക്കും പ്രാതിനിധ്യം കിട്ടത്തക്കവിധത്തിൽ സ്ഥാപിച്ചു.
വിദ്യാഭ്യാസകാര്യങ്ങളിൽ വിപ്ലവകരമായ മാറ്റം വരുത്തി; ഒരു സർവകലാശാല സ്ഥാപിച്ചു.
പട്ടാളത്തെ ആധുനികരീതിയിൽ സുസജ്ജമാക്കി.
പക്ഷേ, പുരോഗമന നടപടികൾ, സാമ്പത്തികപരാധീനതമൂലം, പൂർണമായി നടപ്പിലാക്കാൻ ഇദ്ദേഹത്തിനു കഴിഞ്ഞില്ല.
യുവതുർക്കികളുടെ എതിർപ്പും ബാൾക്കൻ പ്രവിശ്യയിലെ അസ്വസ്ഥതകളുംമൂലം സുൽത്താന് 1876 മാർച്ച് 30-ന് സ്ഥാനത്യാഗം ചെയ്യേണ്ടിവന്നു.
ഏതാനും ദിവസങ്ങൾക്കുശേഷം ഇദ്ദേഹം വധിക്കപ്പെട്ടു ഇതുകൂടികാണുക ഒട്ടോമൻ സാമ്രാജ്യം അവലംബം http://www.kimkimdir.gen.tr/kimkimdir.php?kim=abdulaziz Archived 2016-03-04 at the Wayback Machine .
http://naqshbandi.org/ottomans/khalifa/s32_detail.htm Archived 2007-03-09 at the Wayback Machine .
Images for abdülaziz http://www.sccs.swarthmore.edu/users/08/ajb/tmve/wiki100k/docs/Abd%C3%BClaziz.html Archived 2011-10-14 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ അസീസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്‌ദുൽ കരീം ഖത്വാബി ഇംഗ്ലീഷ് വിലാസം https://ml.wikipedia.org/wiki/Muhammad_Ibn_%27Abd_al-Karim_al-Khattabi
മൊറോക്കൊയിൽ സ്പെയിൻ കാരുടെ സംരക്ഷണാധികാരം (Protectorate) നടപ്പിലാക്കുന്നതിനെതിരായി സമരം നയിച്ച മൊറോക്കൊ നേതാവായിരുന്നു അബ്‌ദുൽ കരീം ഖത്വാബി .
മുഹമ്മദ് അബ്ദുൽകരിം അൽ ഖത്വാബി ( അറബി : محمد بن عبد الكريم الخطابي ‬ ) എന്നാണ് ഇദ്ദേഹത്തിന്റെ പൂർണമായ പേര്.
പിതാവ് ബെർബർ വംശത്തിൽപെട്ടവനായിരുന്നു.
സ്പാനിഷ് രീതിയിലുള്ള വിദ്യാഭ്യാസമാണ് ഇദ്ദേഹത്തിനു ലഭിച്ചത്.
കുറേക്കാലം മെലില്ലയിൽ മുഖ്യ ന്യായാധിപനും ടെലിഗ്രാമദെൽറിഫിന്റെ പത്രാധിപരു  മായി സേവനം അനുഷ്ഠിച്ചു.
ആദ്യകാലങ്ങളിൽ ഇദ്ദേഹം സ്പെയിൻകാരുമായി സൌഹാർദത്തിൽ ആയിരുന്നു.
എന്നാൽ ഒരു സ്പാനിഷ് ഉദ്യോഗസ്ഥന്റെ നിന്ദാപൂർവമായ പെരുമാറ്റം ഇദ്ദേഹത്തെ സ്പെയിൻകാരുടെ മുഖ്യശത്രുവാകാൻ പ്രേരിപ്പിച്ചു.
കുറച്ചുകാലം ബന്ധനസ്ഥനായി കഴിഞ്ഞെങ്കിലും ഒടുവിൽ രക്ഷപ്പെട്ട് അജ്ദീറിൽ എത്തി.
അവിടെ ബെനി ഉറിയാൽ ഗോത്രക്കാരുടെ ഒരു സായുധസേന സജ്ജമാക്കി.
1921-ൽ സ്പെയിൻകാരുടെ ഒരു വലിയ സൈന്യത്തെ തോല്പിച്ചു, ചില പ്രദേശങ്ങൾ അധീനമാക്കി; 1925-ൽ ഫ്രഞ്ചുകാരുമായും ഏറ്റുമുട്ടി.
ഫ്രഞ്ച്-സ്പാനിഷ് സംയുക്താക്രമണത്തെ ചെറുത്തു നിൽക്കാൻ കഴിയാതെ വന്നപ്പോൾ ഇദ്ദേഹം ഫ്രഞ്ചുകാർക്ക് കീഴടങ്ങി.
അവർ ഇദ്ദേഹത്തെ റീയൂണിയൻ ദ്വീപിലേക്കു നാടുകടത്തി.
21 കൊല്ലം അവിടെ കഴിച്ചശേഷം 1947-ൽ പാരീസിൽ എത്തി.
ഇതിനിടയിൽ സ്വതന്ത്രമായിത്തീർന്ന മൊറോക്കൊയിലെ സുൽത്താൻ മുഹമ്മദ് V ഇദ്ദേഹത്തെ അവിടേക്ക് ക്ഷണിച്ചു.
വടക്കേ ആഫ്രിക്കയിൽ വിദേശികൾ ഉള്ളിടത്തോളം കാലം ഇദ്ദേഹം അവിടെ തിരിച്ചുപോകാൻ ഇഷ്ടപ്പെട്ടില്ല.
പിന്നീട് കെയ്റോയിൽ താമസമാക്കി.
അവിടെ മഗ്രിബ്ഓഫിസ് എന്ന സംഘടനയുടെ അധ്യക്ഷനായിരുന്നു.
1963- ഫെബ്രുവരി 6-നു കെയ്റോവിൽവച്ച് ഇദ്ദേഹം നിര്യാതനായി.
അവലംബം http://www.answers.com/topic/muhammad-ibn-abd-al-karim-al-khattabi http://answers.yahoo.com/question/index?qid=20070114120521AAiCTSd Archived 2012-10-29 at the Wayback Machine .
http://encyclopedia.mitrasites.com/muhammad-ibn-%27abd-al-karim-al-khattabi.html%5Bപ്രവർത്തിക്കാത്ത+കണ്ണി%5D കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ദുൽ കരീം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അറ്റ്‌ലാന്റ (സ്കൂട്ടർ)
ആദ്യത്തെ ഇന്ത്യൻ നിർമ്മിതമായ സ്‌കൂട്ടർ ആണ് അറ്റ്‌ലാന്റ .
കൊല്ലം ചാത്തന്നൂർ സ്വദേശിയായ പി.എസ്. തങ്കപ്പൻ , കേരള വ്യവസായ വകുപ്പിലെ ജോയിന്റ് ഡയറക്ടറായിരുന്ന എൻ.എച്ച്. രാജ്കുമാർ എന്നിവരുടെ ശ്രമഫലമായി 1961-ലാണ് ഈ സ്കൂട്ടർ പുറത്തിറക്കിയത്.
1500 രൂപയായിരുന്നു ഇതിന്റെ വില.
ലിറ്ററിന് 30 കിലോമീറ്ററായിരുന്നു മൈലേജ്.
അറ്റ്‌ലാന്റിക് മഹാസമുദ്രം ഇംഗ്ലീഷ് വിലാസം https://ml.wikipedia.org/wiki/Atlantic_Ocean
മഹാസമുദ്രങ്ങളിൽ വിസ്തൃതിയിൽ രണ്ടാംസ്ഥാനത്തുള്ള സമുദ്രമാണ് athlantic .
10,64,00,000 ച.
വിസ്തീർണ്ണമുള്ള ഈ സമുദ്രം ഭൂമിയുടെ മൊത്തം ഉപരിതലത്തിന്റെ ഇരുപത് ശതമാനവും, മൊത്തം ജലവ്യാപ്ത ഉപരിതലത്തിന്റെ ഇരുപത്തി ആറു ശതമാനവും ആണ് .
വടക്കേയറ്റം ആർട്ടിക് സമുദ്രവും , കിഴക്കുഭാഗത്ത് യൂറോപ്പ് , ആഫ്രിക്ക വൻ കരകളും, പടിഞ്ഞാറുഭാഗത്ത് വടക്കേ അമേരിക്ക , തെക്കേ അമേരിക്ക വൻ കരകളും, തെക്കു ഭാഗത്ത് അന്റാർട്ടിക്കയും സ്ഥിതിചെയ്യുന്നു.
330 മീറ്റർ ശരാശരി ആഴമുള്ള അറ്റ്‌ലാന്റിക് സമുദ്രത്തിന്റെ പരമാവധി ആഴം 8,380 മീറ്ററാണ്.
ഗ്രീക്ക് പുരാണത്തിലെ അറ്റ്‌ലസ് എന്ന ദേവനിൽ നിന്നാണ് സമുദ്രത്തിന് ആ നാമം ലഭിച്ചത്.
അറ്റ്‌ലാന്റിക് സമുദ്രത്തിന്റെ ഭൂമധ്യരേഖക്ക് വടക്കുള്ള ഭാഗത്തെ വടക്കേ അറ്റ്‌ലാന്റിക് മഹാസമുദ്രമെന്നും തെക്കുഭാഗത്തെ തെക്കെ അറ്റ്‌ലാന്റിക് സമുദ്രമെന്നും പരാമർശിക്കാറുണ്ട്.
അറ്റ്‌ലാന്റിക് മഹാസമുദ്രം
വ്യാപ്തിയും അതിരുകളും
രണ്ടു ധ്രുവങ്ങൾക്കുമിടയിലായി വ്യാപിച്ചിരിക്കുന്ന അറ്റ്‌ലാന്റിക് മഹാസമുദ്രത്തിന് ട ആകൃതിയാണ് ഉള്ളത്.
മധ്യഭാഗം വീതി കുറഞ്ഞ (1,488 കി.മീ.) ഈ സമുദ്രത്തിന്റെ പരമാവധി വീതി 6,640 കി.
അറ്റ്‌ലാന്റിക്കിന്റെ ഇരുവശങ്ങളിലെയും അതിരുകൾ വ്യക്തമായി നിർവചിക്കപ്പെട്ടിട്ടുണ്ട്; പടിഞ്ഞാറ് അമേരിക്കയും , കിഴക്ക് യൂറോപ്പ് , ആഫ്രിക്ക വൻകരകളും.
കിഴക്കൻ തീരത്തിന് 51,200 കി.
മീറ്ററും പടിഞ്ഞാറൻ തീരത്തിന് 88,000 കി.
വിസ്തീർണം കൊണ്ട് ഒന്നാം സ്ഥാനത്തല്ലെങ്കിലും ലോകത്തിലെ ഏറ്റവും കൂടുതൽ പ്രവാഹജലത്തെ ഏറ്റുവാങ്ങുന്ന സമുദ്രമാണ് അറ്റ്‌ലാന്റിക്.
ലോകത്തിലെ വൻനദികളിൽ ഏറിയ കൂറും ഈ സമുദ്രത്തിലാണ് നിപതിക്കുന്നത്.
ഭൂമുഖത്തെ വൻനദികളിൽ കോംഗോ , നൈജർ, ല്വാർ എന്നിവ പടിഞ്ഞാറോട്ടൊഴുകിയും ആമസോൺ , റയോദെലാപ്ളാറ്റ, സെയ്ന്റ് ലാറൻസ് എന്നിവ കിഴക്കോട്ടൊഴുകിയും അറ്റ്‌ലാന്റിക്കിൽ പതിക്കുന്നു.
ഈ സമുദ്രത്തിന്റെ അനുബന്ധകടലുകളായ മെഡിറ്ററേനിയൻ കടൽ ‍, കരിങ്കടൽ , നോർത്ത് സീ, ബാൾട്ടിക് കടൽ, മെക്സിക്കോ ഉൾക്കടൽ എന്നിവയിലേക്കൊഴുകുന്ന നൈൽ ‍, ഡാന്യൂബ്, റൈൻ, എൽബ്, മിസ്സൌറി-മിസ്സിസിപ്പി , റയോദെ ഗ്രാൻഡോ തുടങ്ങിയവയിലെ ജലവും ഫലത്തിൽ അറ്റ്‌ലാന്റിക്കിനെയാണ് പോഷിപ്പിക്കുന്നത്.
ഇന്ത്യാ - പസഫിക് സമുദ്ര മേഖലകളിൽനിന്ന് പലവിധത്തിലും വ്യത്യസ്തമാണ് അറ്റ്‌ലാന്റിക് സമുദ്രമേഖല.
ഇവിടെ പവിഴദ്വീപുകളും അറ്റോളുകളും ഇല്ല.
കടൽക്കുന്നുകളും ഗയോതുകളും (guyot) കുറവാണുതാനും.
ഊഷ്മാവ്, ലവണത, പോഷകങ്ങൾ എന്നിവയുടെ തോത് പവിഴജന്തുക്കളുടെ വളർച്ചയ്ക്ക് ഉതകിയതാണെങ്കിലും ഇവിടെ ശീതജല പവിഴത്തടങ്ങൾ മാത്രമേ കാണപ്പെടുന്നുള്ളു.
ഉത്തര അറ്റ്‌ലാന്റിക്കിനോട് ബന്ധപ്പെട്ടു കിടക്കുന്ന കടലുകളിൽ ഏറ്റവും പ്രധാനമായവ മെഡിറ്ററേനിയൻ കടലും കരീബിയൻ-മെക്സിക്കൻ ഉൾക്കടലുകളുമാണ്; ബന്ധപ്പെട്ട മറ്റു കടലുകൾ നോർത്ത് സീ , ബാൾടിക് കടൽ ‍, ഇംഗ്ലീഷ് ചാനൽ , ഐറിഷ് കടൽ , സെൽട്രിക് കടൽ , നോർവീജിയൻ കടൽ , ഗ്രീൻലൻഡ് കടൽ , ലാബ്രഡോർ കടൽ , ഹഡ്സൻ ഉൾക്കടൽ , ബാഫിൻ ഉൾക്കടൽ എന്നിവയും.
വെഡൽ കടൽ ആണ് ദക്ഷിണ അറ്റ്‌ലാന്റിക്കിനോട് ബന്ധപ്പെട്ട ഏക കടൽ.
അറ്റ്‌ലാന്റിക്കിന്റെ തെക്കും വടക്കും അതിരുകൾ വ്യക്തമായി നിർവചിക്കപ്പെട്ടിട്ടില്ല.
ആർട്ടിക്-അന്റാർട്ടിക് സമുദ്രങ്ങളെ സ്വതന്ത്ര സമുദ്രങ്ങളായി അംഗീകരിക്കാത്ത ത്രിസമുദ്രവാദ മനുസരിച്ച് അറ്റ്‌ലാന്റിക് സമുദ്രം അന്റാർട്ടിക് വൻകരയിൽനിന്ന് ബെറിങ് കടലിടുക്കു വരെ നീണ്ടുകിടക്കുന്നു.
അറ്റ്‌ലാന്റിക്കിനെ ശാന്തസമുദ്രത്തിൽനിന്നു വേർതിരിക്കുന്നതു ബെറിങ് കടലിടുക്കാണ്.
ദക്ഷിണ അമേരിക്കയ്ക്കും അന്റാർട്ടിക്കയ്ക്കും ഇടയ്ക്കുള്ള ഏറ്റവും നീളം കുറഞ്ഞ പ്രദേശമാണ് തെക്കേ അതിർത്തി.
ഇത് കേപ്ഹോണിനും അന്റാർട്ടിക്കയ്ക്കും ഇടയ്ക്ക് പശ്ചിമ രേഖാ.
68 o 04 ' -ൽ സ്ഥിതിചെയ്യുന്നു.
കിഴക്ക് ഇന്ത്യാ സമുദ്രത്തിൽനിന്ന് അറ്റ്‌ലാന്റിക് സമുദ്രം വേർതിരിയുന്നതു പൂർവരേഖാ.
20 o യിലാണ്.
അറ്റ്‌ലാന്റിക്കിലെ മൊത്തം ജലവ്യാപ്തം സുമാർ 3180 ലക്ഷം ഘ.
ഇതിലെ ജലത്തിൽ കലർന്നിരിക്കുന്ന ധാതുക്കളുടെ അളവ് താഴെക്കാണും പ്രകാരം അനുമാനിക്കപ്പെട്ടിരിക്കുന്നു: കറിയുപ്പ് 1200 ലക്ഷം ടൺ, നൈട്രേറ്റ് 750ടൺ, മഗ്നീഷ്യം 60 ലക്ഷം ടൺ, ബ്രോമിൻ 2200 ടൺ, ചെമ്പ് 400 ടൺ, ബോറേറ്റ് 2 ലക്ഷം ടൺ, വെള്ളി 15 ടൺ, സ്വർണം 25 ടൺ, യുറേനിയം 70 ടൺ.
ധ്രുവങ്ങളിലെ സമുദ്രജലം ഹേമന്തത്തിൽ ഏതാണ്ട് പൂർണമായും ഹിമാവൃതമാകുന്നു.
ഗ്രീഷ്മത്തിൽ (ജൂൺ-ആഗസ്റ്റ്) ഹിമാനികൾ പിളരുന്നു.
കാറ്റിന്റെ ഗതിക്കനുസൃതമായി ഈ ഹിമാനികൾ പ്രദക്ഷിണദിശയിൽ ഒഴുകി നീങ്ങുന്നു.
ഇവ കാറ്റുമൂലം തകർന്നു ചുഴികൾ ഉണ്ടാകുന്നതും സാധാരണമാണ്.
ഗ്രീൻലൻഡിന്റെ തെക്കേ തീരത്തുകൂടി ഒഴുകുന്ന ഇവ ഉത്തര അറ്റ്‌ലാന്റിക്കിൽ പ്രവേശിക്കുന്നു.